《和吴文定竹茶炉原韵》
明代·张恺

紫竹炉头碧瓮泉，殷勤并做一家煎。隔帘疑雾飞檐外，翻鼎惊雷落座前。

龙凤饼从南粤制，羲皇人在北窗眠。余香啜尽无余事，和就新诗句法全。

作者简介：张恺（1453-1538），明成化二十年（1484）三甲89名进士。无锡人，字元之，号企斋，更号东洛。授兵部主事，守山海关，改刑部主事，为中官所构，出判顺德，至贵州黎平知府，抚苗不乱。忤刘瑾，落职归。起，至福建都转运使。有《常州府志续集》。